text: Vil bevare skadeklinik i Haderslev
  20 januar 2014 kl. 16.20
  Haderslev skal have en skadeklinik, når den nuværende på Haderslev Sygehus lukker til oktober. Derfor har byens nye borgmester sat gang i arbejdet med at oprette en skadeklinik i det kommende sundhedscenter.
  Borgmester H.P. Geil (V) har allerede lavet en styregruppe, som skal stå for samarbejdet med Region Syddanmark. Borgmesterens håb er også, at den nuværende skadeklinik kan køre videre, indtil den nye kan tages i brug om tre år.
  